Diari Oficial de la Generalitat Valenciana


Sumari del DOGV 1192, del 28-11-1989 (1989/815835)

ORDRE de 13 de novembre de 1989, de la Conselleria de Sanitat i Consum, per la qual es donen normes sobre manipuladors d'aliments.
----------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1989/11/13/(1)/dof/vci/html**

### Dades del document

Número de DOGV
:   1192

Data del DOGV
:   28-11-1989

Secció del DOGV
:   DISPOSICIONS GENERALS

Número del document
:   1989/815835


Data del document
:   13-11-1989

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 13 de novembre de 1989, de la Conselleria de Sanitat i Consum, per la qual es donen normes sobre manipuladors d'aliments.  
El Reial Decret 2505/1983, de 4 d'agost, pel qual s'aprova el Reglament de Manipuladors d'Aliments, ja indicava la transcendent importància de l'educació sanitària i d'uns hàbits d'higiene adequats en els manipuladors com a factors més efectius en la prevenció de les malalties transmeses pel aliments, per damunt de l?episòdica utilitat que hi puguen proporcionar els exàmens mèdics.  
Tenint en compte l?experiència acumulada a la nostra Comunitat en l'aplicació del Reial Decret esmentat, cal procedir a la introducció de les previsions oportunes que vagen estenent l?obtenció de la necessària educació sanitària, especialment en aquells col·lectius de manipuladors que, per circumstàncies d'activitat o del producte sobre el qual apliquen llur treball, permeten de ser qualificats de major risc sanitari per al consumidor.  
Per això, a l?empara del que disposa l'article 38, u, de l?Estatut d?autonomia i dins de les facultats previstes en el Decret 159/1987, de 21 de setembre, pel qual s'aprova el Reglament Orgànic i Funcional de la Conselleria de Sanitat i Consum,  
ORDENE  
Article primer  
U. Als efectes d'aquest Reglament, tindran la consideració de manipuladors d'aliments, totes aquelles persones que, per la seua activitat laboral, entren en contacte directe amb productes alimentaris destinats al consum humà.  
Dos. Per les peculiaritats del producte que manegen o pel tractament a què se sotmet, no estan inclosos en l'apartat u del present article i, consegüentment, queden exempts de les obligacions que se'n deriven els envasadors, distribuïdors i expenedors de productes del camp.  
Article segon  
Els manipuladors d'aliments hauran de disposar d'un carnet acreditatiu de llur qualitat com a tals o, si no n'hi ha, del resguard de llur sol·licitud cursada segons aquest reglament, lliurats per la Conselleria de Sanitat i Consum, de la Generalitat Valenciana, segons que determinen els articles següents.  
Article tercer  
Per a l?obtenció inicial i per a la renovació, si escau, del carnet corresponent, es distingeixen dos grups de manipuladors: d'alt risc i comuns.  
U. Es consideraran manipuladors del grup «alt risc»:  
a) Personal que manipule aliments en aquells centres de restauració col·lectiva, entenent com a tals aquells establiments públics o privats l'activitat dels quals siga facilitar menjars que ells mateixos consumesquen, incloent-hi els menjadors dotats de cuina pròpia i els que en freturen.  
b) Personal que intervinga en l?elaboració i/o distribució de menjars i elaboració de plats cuinats.  
e) Personal que intervinga en l?elaboració i venda de gelats.  
d) Personal que intervinga en l?elaboració i venda de productes de pastisseria, confiteria i rebosteria.  
e) Qualsevol altre manipulador que, per les circumstàncies especials del seu treball, siga inclós en aquest grup per les autoritats sanitàries.  
Dos. Es consideraran manipuladors del grup comú, tots els regulats en l'article primer i no pas inclosos en cap dels apartats del número u d'aquest article.  
Article quart  
Quant al que concerneix a l'expedició del carnet de manipulador d'aliments, a la determinació de proves que hagen de realitzar-se per tal d'obtenir-lo i la seua qualificació, és competència de la Conselleria de Sanitat i Consum, la qual l'exercirà a través de la Direcció General de Consum, segons les regles següents:  
1) Els aspirants podran presentar llurs sol·licituds en les Delegacions del Servei Valencià de Salut, Centres de Salut Comunitària, Ajuntaments col·laboradors i qualssevol altres organismes oficials que es determinen.  
2) S'estableix un tipus de carnet diferent per a cadascuna de les categories de manipulació d'aliments definides en l'article tercer; és a saber: per a la manipulació d'alt risc, carnet de fons blau i per a manipulació comuna, carnet amb fons blanc.  
a) Per a obtenir el carnet de manipulador comú d'aliments, l'aspirant haurà de formalitzar un qüestionari sobre matèries relacionades amb la higiene en l'activitat de manipulació alimentària.  
Els centres a què es refereix el primer apartat d'aquest article facilitaran al sol·licitant la informació necessària perquè es puga instruir en les matèries objecte del qüestionari.  
L?aspirant que no supere el qüestionari per obtenir el carnet de manipulador, haurà de seguir un curset d'educació sanitària organitzat per l'autoritat competent, a fi d'adquirir i acreditar els coneixements necessaris.  
b) A fi d'obtenir el carnet de manipulador d'alt risc, en serà requisit indispensable realitzar i superar un curs d'educació sanitària.  
La prova de competència consistirà en un examen tipus test, prèviament establert per la Direcció General de Consum, sobre temes específics de cada activitat manipuladora d'alt risc.  
3) El carnet de manipulador es lliurarà a nom del sol·licitant que reunesca els requisits necessaris i haja superat les proves establertes. Es personal i intransferible, i caduca als dos anys de la seua expedició si habilita per a la manipulació d'alt risc i als quatre anys, comptats des de la mateixa data, si habilita per a la manipulació comuna.  
Per tal d'obtenir la renovació del carnet, els manipuladors hauran d'assistir a sessions- col·loqui que, organitzades per l'autoritat sanitària competent, tractaran sobre les bones pràctiques del manipulador d'aliments.  
4) Estan també obligats a obtenir el carnet de manipulador, els responsables i caps de cuina dels menjadors col·lectius, i els responsables de les empreses en què es desplega alguna, activitat manipuladora d'alt risc de les definides en l'apartat 1 de l'article tercer.  
Article cinqué  
Els manipuladors que hagen obtingut el carnet de manipulador en altra Comunitat de l'Estat, podran realitzar la seua activitat a la Comunitat Valenciana, però caldrà notificar-ho personalment a l'autoritat sanitària competent per a concedir la seua habilitació.  
A la notificació caldrà adjuntar el compromís exprés d'acomplir en aquesta Comunitat les obligacions a què es refereix l'article seté.  
Article sisé  
Es competència de la Conselleria de Sanitat i Consum, que l'exercirà a través de la Direcció General de Consum, l'organització i realització de cursos, sessions ?col·loqui i totes les activitats que s'adrecen a l'educació sanitària, a la comprovació de llur aprofitament pels participants i a l'expedició dels certificats que l'acrediten.  
Les Corporacions Locals, els titulars d'empresa, les organitzacions professionals i empresarials, les centrals sindicals i qualsevol altre organisme interessat, amb la prèvia autorització de la Conselleria de Sanitat i Consum, podran organitzar cursos d?educació sanitària adreçats als manipuladors d'aliments. El contingut mínim del curs serà determinat per la Conselleria de Sanitat i Consum.  
Article seté  
Són obligacions dels manipuladors d'aliments, a més de les relatives al carnet, a què es refereixen els articles segon, tercer i quart, les següents:  
1) Observar la higiene més escrupolosa en el seu agençament personal, mantenir un estat de rigorosa neteja tant de la indumentària com dels instruments propis de l'activitat que exerceix, i abstenir-se d'utilitzar-los en qualsevol altra activitat.  
2) Rentar-se les mans amb aigua calenta i sabó o detergent adequat totes les vegades que ho requerirà el compliment del que disposa el número anterior, segons la marxa del treball i sempre abans d'incorporar-s'hi després d'una absència o immediatament abans de reprendre'l després d'alguna interrupció per a activitats alienes a la manipulació d'aliments.  
3) Abstenir-se, fins a la seua alta epidemiològica, de tota activitat de manipulació alimentària quan es trobe afligit per una malaltia susceptible de transmissió per via digestiva.  
La mera sospita d'estar comprés en cap dels supòsits regulats al paràgraf anterior, constitueix el manipulador d'aliments en l?obligació de cessar en aqueixa activitat personal o, si treballa per compte d'altri en assabentar de la situació el seu immediat superior a fi de ser eximit del treball i sotmetre's a la revisió mèdica pertinent.  
4) Sotmetre?s a tractament quan patesca lesió cutània que puga entrar en contacte amb els aliments i usar, si la lesió era compatible amb l'activitat manipuladora, d'una protecció amb un embenat impermeable.  
5) Fer de la seua part tot el que escaiga per obtenir una adequada conservació dels aliments, tenint especial atenció amb els que continguen maioneses o salses de composició bàsica semblant, i mantenir sempre aquells que es puguen deteriorar o patir alteració per la temperatura ambient, en vitrines refrigerades.  
6) Abstenir-se de fumar, inhalar tabac, mastegar goma de mascar, o ingerir qualsevol classe de beguda, aliment o medicina, en el lloc de treball.  
7) No esternudar ni tossir sobre els aliments.  
8) Abstenir-se d'utilitzar robes de treball diferents de les reglamentàries.  
9) Realitzar qualsevol altra activitat que puga ser causa de contaminació dels aliments.  
10) Complir la Reglamentació técnico- sanitària de la seua activitat específica.  
Article vuité  
Es prohibeix la presència de persones estranyes a l'activitat de manipulació d'aliments en els locals on es desplegue. Quan aqueixa presència estigués justificada, caldrà prendre les precaucions adequades.  
Article nové  
Les persones físiques o jurídiques titulars d'empreses i els qui es troben dirigint establiments on es realitzen activitats de manipulació d'aliments, són responsables del compliment de les obligacions que s'enumeren en l'article seté, i de totes aquelles que l?Administració Sanitària considere escaients, i tenen el deure de facilitar als manipuladors els mitjans necessaris per a aixà.  
Atendran així mateix que s'acomplesca la prohibició continguda a l'article vuité.  
Tenen també el deure d'exposar al taulers d?anuncis de l'establiment on es desplegue la seua activitat de manipulació el text de l'article segon, seté i vuité d'aquesta Ordre, expressant-hi que es tracta de l'Ordre de la Conselleria de Sanitat i Consum, de 13 de novembre de 1989.  
Article deu  
En situacions de caràcter extraordinari, i sempre que les circumstàncies ho aconsellen, les autoritats sanitàries podran decidir la pràctica de tots els exàmens mèdics i les proves analítiques que consideren oportuns, i també realitzar actuacions d'Educació Sanitària, a fi de preservar la salut dels consumidors.  
Article onze  
La Conselleria de Sanitat i Consum organitzarà un Registre de Manipuladors d'Aliments, per a la inscripció obligatòria de tots els qui estiguen habilitats per a l'exercici, per compte propi o d'altri, d'aqueixa activitat a la Comunitat Valenciana.  
El Registre es durà en la Direcció General de Consum, sota la dependència i l'alta inspecció de la Conselleria.  
Article dotze  
Se sancionaran els titulars i responsables d'empreses o d'establiments que no posseïren el carnet de manipulador i, en general, a tots aquells que incomplesquen les normes establertes als articles seté, vuité i nové d'aquesta Ordre.  
Les infraccions dels preceptes continguts en aquesta Ordre, seran sancionades segons el Reial Decret 1945/1983, de 22 de juny.  
Article tretze  
En tot allò que no preveu aquesta Ordre i mentre la Conselleria de Sanitat i Consum no dispose altra cosa, hi serà d'aplicació el regulat en el Reial Decret 2505/1983, de 4 d'agost.  
DISPOSICIONS TRANSITORIES  
Primera  
Els carnets actualment en vigor pertanyents a col·lectius regulats en el grup d'alt risc, tenen un termini d'un any, a partir de la data en què aquesta Ordre entre en vigor, per procedir a llur renovació.  
Segona  
Els manipuladors pertanyents al grup comú, procediran a la seua renovació en els terminis previstos en llur carnet actualment vigent.  
DISPOSICIONS FINALS  
Primera  
S'autoritza la Direcció General de Consum, per adoptar les instruccions i adoptar les mesures necessàries per al desplegament i l'aplicació del que preveu aquesta Ordre.  
Segona  
Aquesta Ordre entrarà en vigor l?endemà de la seua publicació al Diari Oficial de la Generalitat Valenciana.  
València, 13 de novembre de 1989. - El Conseller de Sanitat i Consum: Joaquín Colomer Sala.


Còpia Permalink ELI